
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI

Nr.31/1017/05.11.2009
	
	COMISIA PENTRU AGRICULTURĂ,

SILVICULTURĂ, INDUSTRIE 

ALIMENTARĂ ŞI SERVICII SPECIFICE
Nr.24/924/05.11.2009


Nr. Pl-x 562/2009









Bucureşti, 18 martie 2010

RAPORT  COMUN 
asupra  propunerii legislative privind completarea pct.3 din anexa nr.1 din Legea vânătorii şi a protecţiei fondului cinegetic nr.407/2006

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru agricultură, silvicultură, industrie alimentară şi servicii specifice au fost sesizate spre dezbatere, în fond, cu propunerea legislativă privind completarea pct.3 din anexa nr.1 din Legea vânătorii şi a protecţiei fondului cinegetic nr.407/2006, trimisă Comisiei juridice, de disciplină şi imunităţi cu adresa nr.Pl.x.562 din 4 noiembrie 2009, înregistrată cu nr. 31/1017 din 5 noiembrie 2009 şi Comisiei pentru agricultură, silvicultură, industrie alimentară şi servicii specifice cu adresa nr.Pl.x.562 din 5 noiembrie 2009, înregistrată cu nr.24/924 din 5 noiembrie 2009.
Senatul, în calitate de primă Cameră  sesizată, a respins propunerea legislativă în şedinţa din 2 noiembrie 2009.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera  Deputaţilor este  Cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului nr. 510 din 20 mai 2009.
Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, conform avizului nr.26/770 din 24 noiembrie 2009.
Propunerea legislativă supusă dezbaterii are ca obiect de reglementare  modificarea pct.3 subsumat lit. B “Păsări” din anexa nr.1 la Legea vânătorii şi a protecţiei fondului cinegetic nr.407/2006, cu modificările şi completările ulterioare, în sensul modificării perioadei de vânătoare la cioara-de-semănătură (Cornus frugilegus) între 15 august şi 15 martie (în prezent perioada de vânătoare este între 1 iunie – 31 martie).

În conformitate cu prevederile art.61 şi 63 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură, silvicultură, industrie alimentară şi servicii specifice au examinat iniţiativa legislativă în şedinţa din 16 februarie 2010. Din numărul total de 27 de membri ai Comisiei pentru agricultură, silvicultură, industrie alimentară şi servicii specifice au participat la şedinţă 27 deputaţi. La dezbateri a participat, în calitate de invitat, domnul Dănuţ Apetrei – secretar de stat în Ministerul Agriculturii şi Dezvoltării Rurale. Membrii Comisiei juridice, de disciplină şi imunităţi au examinat în şedinţa din 17 martie 2010 propunerea legislativă, expunerea de motive, avizul favorabil al Consiliului Legislativ şi punctul de vedere al Guvernului României, transmis cu adresa nr.1534 din 16 iunie 2009, care nu susţine adoptarea acestei propuneri legislative. Din numărul total de 25 de  membri ai Comisiei juridice, de disciplină şi imunităţi au participat la şedinţă  15 deputaţi.
În urma dezbaterii, membrii celor două Comisii sesizate în fond au hotărât, cu unanimitate de voturi, să propună plenului Camerei Deputaţilor Raportul de adoptare a propunerii legislative privind completarea pct.3 din anexa nr.1 din Legea vânătorii şi a protecţiei fondului cinegetic nr.407/2006, cu amendamentele admise, astfel cum sunt redate în Anexa la prezentul Raport.                
În raport de obiectul şi conţinutul său, propunerea legislativă face parte din categoria legilor organice.
      

PREŞEDINTE,

         Valeriu TABĂRĂ

    SECRETAR,
        Gabriel ANDRONACHE






Vasile MOCANU
Consilieri parlamentari,

Anton Păştinaru
Rodica Penescu

Pl.x.  562/2009
AMENDAMENTE ADMISE :
la propunerea legislativă privind completarea pct. 3 din anexa nr. 1 din Legea vânătorii şi a protecţiei fondului cinegetic nr. 407/2006
	Nr. crt.
	Text legea de bază
	Text propunere legislativă
	Text propus de comisie

(autorul amendamentului)
	Motivare

	1.
	Legea nr. 407 din 9 noiembrie 2006 vânătorii şi a protecţiei fondului cinegetic


	L E G E privind completarea pct.3 din anexa nr1 din Legea vânătorii şi a protecţie fondului cinegetic nr.407/2006
	 Lege pentru modificarea pct.3 din anexa nr.1 la Legea vânătorii şi a protecţiei fondului cinegetic nr.407/2006

   Autor: Comisia juridică, de disciplină şi imunităţi
	Pentru respectarea normelor de tehnică legislativă este necesară reformularea titlului. Intervenţia legislativă asupra pct.3 din anexa nr.1 la actul normativ de bază este de modificare şi nu de completare.

	2.
	
	Articol unic. – Punctul 3 din anexa nr.1 din Legea vânătorii şi a protecţiei fondului cinegetic nr.407/2006, publicată în Monitorul Oficial al României, Partea I, nr.944 din 22 noiembrie 2006, cu modificările şi completările ulterioare, se modifică după cum urmează:
	Articol unic. – La anexa nr.1 din Legea vânătorii şi a protecţiei fondului cinegetic nr.407/2006, publicată în Monitorul Oficial al României, Partea I, nr.944 din 22 noiembrie 2006, cu modificările şi completările ulterioare, litera B “Păsări”, punctul 3 se modifică şi va avea următorul cuprins:
Autor: Comisia juridică, de disciplină şi imunităţi
	Pentru respectarea normelor de tehnică legislativă este necesară reformularea textului, întrucât punctul nu constituie element structural al actului normativ de bază iar pct. 3 supus modificării este subsumat lit. B „Păsări” din anexa nr.1 la Legea nr.407/2006.

	3.
	Denumirea  speciei

Perioada de vânare

3. Cioara-de-semănătură (Corvus frugilegus)

1 iunie – 31 martie

-

10

70


	Denumirea  speciei

Perioada de vânare

3. Cioara-de-semănătură (Corvus frugilegus)

15 august – 15 martie

-

10

70


	 Nemodificat


	Reducerea perioadei de vânătoare pentru protecţia ciorii de semănătură în perioada de cuibărit. Importanţa ciorii de semănătură constă în faptul că vânturelul roşu sau ciuful de pădure foloseşte des pentru clocit cuibul acesteia. Cercetările privind conservarea vânturelului de seară din regiunea Panonică, cofinanţate de Uniunea Europeană, demonstrează că această pasăre răpitoare este în declin permanent.

